open-index/open-wikipedia-markdown huggingface dataset:
Die Doelgerigte Lewe

**Die Doelgerigte Lewe** is die Afrikaanse 2003-vertaling van **The Purpose Driven Life** (2002), wat 'n Bybelstudieboek is wat deur die Amerikaanse Christelike skrywer, Rick Warren, neergepen is en deur *Zondervan* uitgegee word. Die oorspronklike Engelse vertaling is een van die boeke wat die langste op die *New York Times*, *Wall Street Journal* en *Publishers Weekly* se topverkoperlyste gepryk het. Teen 2007 is meer as 30 miljoen eksemplare verkoop. 
Die boek bied die leser ’n persoonlike reis van 40 dae en gee, volgens Warren, God se vyf doelstellings vir die mens se lewe hier op aarde weer.
* Die Doelgerigte Lewe * word omskryf as 
:''‘n bloudruk vir 'n Christelike lewe in die 21ste eeu....met meer as 1 200 Skrifaanhalings en –verwysings daag dit die gewone omskrywing van aanbidding, gemeenskap, dissipelskap, bedienings en evangelisme uit.''

## Inhoud 
Die boek is geskryf om vir daaglikse besieling gelees te word, met 40 hoofstukke wat vir 40 agtereenvolgende dae bedoel is. Aan die einde van elke hoofstuk is daar 'n toepassingsafdeling  genaamd *Dink aan my doel na*, met *Iets om oor na te dink*, *‘n Vers om te onthou* en ’n *Besprekingsvraag* om deur die loop van daardie dag te bepeins. Rick Warren stel dit duidelik in sy boek dat dit nie ’n  *selfhelp-boek* is nie. Die eerste sin lui: *Dit gaan nie om jou nie*,  terwyl die res van die eerste hoofstuk verduidelik hoe die soeke na selfverwesenliking, tevredenheid en die sin van die lewe slegs vervul en beantwoord kan word as jy eers verstaan om watter rede God jou geskep het en dan sy wil en doel in jou lewe uit te voer.  Die boek se 40 hoofstukke word in ses seksies verdeel, naamlik: 
*Wat op aarde doen ek nou eintlik hier? 
*Doel #1: Jy is vir God se behae beplan (Aanbidding) 
*Doel #2: Jy is vir God se familie geskep (Gemeenskaplikheid) 
*Doel #3: Jy is geskep om soos Christus te word (Dissipelskap) 
*Doel #4: Jy is geskep om God te dien (Bediening) 
*Doel #5: Jy is vir ’n sending geskep (Sending)

## Impak 
George Barna se meningspeiling in Mei 2005 het Amerikaanse pastore en dominees gevra om boeke te lys wat die meeste invloed op hul lewens en bediening gehad het. *The Purpose Driven Life* is die meeste benoem. *The Purpose Driven Church*, Warren se vorige boek, was tweede.   Billy Graham en Franklin Graham sê dat 
:*Die Doelgerigte Lewe* *jou na grootsheid lei—omdat jy volgens die Groot Gebod en die Groot Opdrag leef * 

## Ashley Smith 
Nadat die gyselaar, Ashley Smith, Hoofstuk 32 vir haar aanhouer, Brian Nichols (wat op 11 Maart 2005 vier mense in Atlanta geskiet het), voorgelees het, het die boek die topverkoper op verskeie godsdiens– en adviesboekranglyste geword, wat *The New York Times*, *The Wall Street Journal*, *USA Today* en *Publishers Weekly *insluit.

## Verwysings 
## Eksterne skakels 
* Die eerste sewe hoofstukke van *The Purpose Driven Life* kan gratis by http://docs.purposedriven.org:8088/docs/pdl/samplechapters/woeaihf.pdf  gelees word.
Sanipas

Die **Sanipas** is 'n bergpas in die Drakensberge wat begin in Suid-Afrika en eindig in Lesotho. Dit is die enigste toegangspad met Lesotho se oostekant. Dit is die hoogste bergpas in Suidelike Afrika wat deur motorvoertuie gebruik kan word; al is dit slegs vierwiel-aangedrewe voertuie.

## Geskiedenis 
duimnael|links|Padbordjie
duimnael|links|Sanipas in Lesotho, ooswaarts
duimnael|Suid-Afrikaanse grenspos by die Sanipas
duimnael|Die Sanipas, met wolke oor die Suid-Afrikaanse kant van die grens

Hierdie pas gaan tussen *Hodgson se Piek* en die *Twaalf Apostels* oor die Drakensberg en is eerste deur die Boesmans gebaan. Later het veewagters die roete gevolg wat vee gebring het om mee handel te dryf. Daarna het pakdiere gevolg, hoofsaaklik Basoetoponies wat gebruik is om produkte en noodsaaklike voorraad na die Sothovolk te neem.

Die eerste groot verbetering op die voetpad was in 1912 toe 'n pad van 2&nbsp;m breed gebou is. Dit het die roete aansienlik makliker gemaak vir pakdiere en dit het so gebly tot na die Tweede Wêreldoorlog. In 1949 het David Alexander 'n vervoerdiens met jeeps ingestel om vrag tussen Himeville en Mokhotlong te vervoer. Die pad is weer in 1958 verbeter.

## Die Roete 
Die pas verbind Himeville en Mokhotlong oor 'n afstand van 93&nbsp;km. Die afdraai na die pas is 3&nbsp;km noord van Himeville. Van die voet van die pas (2 255&nbsp;m), 23&nbsp;km van Himeville af, klim die pad 600&nbsp;m oor 14&nbsp;km langs die boloop van die Mkomazanarivier tot by die grenspos, ook genoem Sanipas, op die grens van Lesotho (2 865&nbsp;m). Die kruin van die Drakensberg word 3&nbsp;km verder bereik. Van hier af styg die pad steeds oor die Saniplato tot by die kruin van Swartberg (3 200&nbsp;m). Die piek is 10&nbsp;km suid van Thabana Ntlenyana (3 482&nbsp;m) wat die hoogste punt van die Drakensberg en in Suidelike Afrika is. Hiervandaan daal die pad met die loop van die Sehonghongrivier tot by Mokhotlong.

## Sien ook 
* Lys van bergpasse in Suid-Afrika
* Grensposte van Suid-Afrika

## Verwysings
Mokhotlong

**Mokhotlong** is 'n dorpie aan die oostelike kant van Lesotho. Dit was altyd bekend vir sy ontoeganklikheid. Daar is slegs een teerpad van die westekant wat die dorp met die res van Lesotho verbind. 'n Paar kilometers vanaf Mokhotlong op die teerpad is die afdraaipad na die Sanipas. Die teerpad na die weste gaan verby die Letseng-la-Terai diamantmyn.

## Verwysings
Attakwaskloofpas

duimnael|regs|300px|'n Uitsig van die pas af

Die **Attakwaskloofpas** is die eerste bergpas oor die Outeniekwaberge. Die pas is alreeds in 1689 deur Isaq Schrijver besoek en beskryf. Dit het hom vier dae geneem om die berg oor te steek. Die pas is vir 'n verdere 180 jaar gebruik en is nooit verbeter nie. Toe die Montagupas voltooi is het die pas in onbruik verval. Die Robinsonpas is net 6&nbsp;km oos van die pas. Die pas is as 'n nasionale monument verklaar. Die jaarlikse Attakwas-maraton en bergfiets-wedren vind hier plaas. 

duimnael|center|500px|Kaart van die area

## Sien ook 
* Lys van bergpasse in Suid-Afrika

## Verwysings
Butha-Buthe

**Butha-Buthe** is 'n dorp in die noorde van Lesotho. Dit is net suid van die Caledonrivier en 18&nbsp;km vanaf Fouriesburg wat aan die Suid-Afrikaanse kant is. Caledonspoort, die doeanepos, is tussen die twee lande. Moshoeshoe, 'n opperhoof en stigter van die Basotho-volk is naby Butha-Buthe gebore.

## Eksterne skakels 
*
Quthing

**Quthing** is 'n dorp in die suide van Lesotho met ongeveer 27&nbsp;300 inwoners. Dit is 13&nbsp;km van die grens met Suid-Afrika en suid van die Senqurivier (bekend as die Oranjerivier in Suid-Afrika) geleë.

Quthing is 'n landelike nedersetting in Lesotho so ongeveer 400&nbsp;km vanaf die hoofstad Maseru af. Die Telebrug-grenspos bied toegang tot die dorp en is 'n klein grenspos in die Oos-Kaapse provinsie. Vroeër is die grenspos slegs deur lede van die Suid-Afrikaanse Polisiediens beman. 

Quthing is ongeveer 1200&nbsp;km van Kaapstad af geleë. Gastehuise en winkels is ook in die dorpie gevestig wat oorwegend deur Sothosprekende mense bewoon word. Daar is 'n goeie teerpad vanaf die naaste dorp aan die Suid-Afrikaanse kant tot by Telebrug, vanwaar 'n grondpad aan die Lesothokant strek.

## Verwysings
Kampdorp (Lesotho)

'n **Kampdorp** is 'n hoofstad van een van die tien distrikte van Lesotho. 'n Kampdorp is gewoonlik die kommersiële spilpunt van die distrik en die regering se distrikskantore is hier geleë. Die grootste kampdorp is die stad van Maseru in die Maseru-distrik.

Die kampdorp se naam is meestal dieselfde as die distrik waarin dit geleë is se naam. Die kampdorp Maseru is byvoorbeeld in die Maseru-distrik geleë en die kampdorp Thaba-Tseka is in die Thaba-Tseka-distrik. Daar is twee uitsonderings, Teyateyaneng lê in die Berea-distrik en Hlotse in die Leribe-distrik.

Die woord "kampdorp" is vermoedelik afgelei van die 19de eeuse polisiekampe, in Sesotho *likampo* genoem.
Aymara

: *Hierdie artikel handel oor die taal. Vir die etniese groep, sien Aymara (volk).*

**Aymara** (*Aymar aru*) is naas Quechua en Guaraní die belangrikste inheemse taal van Suid-Amerika wat deur sowat 2,8 miljoen mense in die sentrale Andesstreek van Bolivië, Chili en Peru gepraat word. Dit word veral deur die Aymara gepraat en vorm saam met Guaraní, Quechua en Spaans die amptelike tale van Bolivië asook saam met Quechua en Spaans die amptelike tale van Peru. Daarbenewens is Aymara 'n erkende minderheidstaal in Chili.

duimnael|links|Letters van Aymara se alfabet
Aymara word oorwegend in die sentrale weste van Bolivië en aangrensende streke van Chili en Peru gepraat. Dit vorm saam met Kawki (amper uitgestorwe) en Jaqaru (700 sprekers) die Aymara-taalfamilie.

## Sien ook 
* Inheemse tale van die Amerikas

## Verwysings 
## Eksterne skakels
Mohaleshoek

**Mohaleshoek** is 'n dorp in die suide van Lesotho en vernoem na 'n vroeëre hoofman. In 1858 was dit die toneel van 'n hinderlaag waarin die Boere swaar verliese teen die Basoeto's gelei het.

## Verwysings
Mafeteng

**Mafeteng** is 'n dorp in die suidweste van Lesotho en is die kampdorp (hoofstad) van die land se Mafeteng-distrik. Die dorp se naam beteken *Plek van Ongetroude Vroue*. Dit was ook die toneel van gevegte in die Geweeroorlog van 1880.

Mafeteng is sowat 76 kilometer suid van die land se hoofstad, Maseru geleë en het 'n bevolking van ongeveer 61&nbsp;000 mense.

Die Suid-Afrikaanse grensdorp naaste aan Mafeteng is Wepener via die Van Rooyenshek doeanepos.

## Verwysings 
## Eksterne skakels 
*
Umzumbe Plaaslike Munisipaliteit

Die **Umzumbe Plaaslike Munisipaliteit** is een van die plaaslike munisipaliteite in die Ugu-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
*Friedenau
*Hibberdene (setel)
*KwaDweshula
*St Faith’s

**Let op: Umzumbe dorpie val buite die munisipaliteit se grense.
HBS-Craeyenhout

**HBS** is 'n Nederlandse sokkerklub wat in die Topklasse speel. Naas sokker speel die klub ook krieket en hokkie. Vroeër het hulle drie keer die nasionale titel gewen en ook twee keer die KNVB-Beker.

## Erelys 
* **Kampioen Nederland (3)**
: 1903/04, 1904/05, 1924/25

* **KNVB-Beker (2)**
: 1901, 1908
: (naaswenner (5): 1902, 1903, 1905, 1915, 1916)

## Beroemde sokkerspelers 
*  Beb Bakhuys
Setsoto Plaaslike Munisipaliteit

Die **Setsoto Plaaslike Munisipaliteit** is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika.

## Nedersettings 
Nedersettings in die munisipaliteit:
* Ficksburg (setel)
* Hlohlolwane
* Itumeleng
* Khaphamali
* Mandela Park
* Marallaneng
* Marquard
* Marwaneng
* Masaleng
* Matikareng
* Matwabeng
* Meqheleng
* Moemaneng
* Mokodumela
* Ntsharebone
* Senekal
* Slovo Park
* Sunflower Park
* Thethe
* Vakazenzele
Godsdiensvryheid in Denemarke

Denemarke laat vryheid van aanbidding en die uitleef van godsdiens ten volle toe, terwyl die staat die Deense Volkskerk as die nasionale kerk bekragtig.

Die Grondwet van Denemarke beskerm godsdiensvryheid in die volgende seksies:

* §&nbsp;67 vergun vryheid van aanbidding.
* §&nbsp;68 verklaar dat niemand verplig word om persoonlike bydraes aan enige ander vorm van godsdiens as sy eie te maak nie. Omrede staatstoelaes nie as persoonlike bydraes geag word nie, ontvang die Kerk van Denemarke subsidies – met betrekking tot §&nbsp;4 – bowen die kerkbelasting wat deur die kerklidmate betaal word. Die Deense Volkskerk is die enigste godsdiensgroep wat regstreeks geldelike steun van die staat geniet. Ander godsdiensgroepe kan onregstreeks steun verkry deur middel van belastingverligting op bydraes.
* §&nbsp;70 vergun godsdiensvryheid deur te verseker dat burgerlike en politieke regte nie op grond van ras of geloofsoortuigings herroep word nie. Ras en geloofsoortuigings kan ook nie gebruik word om van burgerpligte verskoon te word nie.
* §&nbsp;71 verseker dat niemand op grond van geloofsoortuiging gevangenskap opgelê word nie.

## Verwysings 
## Sien ook 
* Godsdiens in Denemarke
* Christendom in Denemarke
Naledi Plaaslike Munisipaliteit, Noordwes

Die **Naledi Plaaslike Munisipaliteit** is een van die plaaslike munisipaliteite in die Dr. Ruth Segomotsi Mompati-distriksmunisipaliteit in Noordwes, Suid-Afrika. Ongeveer 67&nbsp;000 mense woon in die munisipaliteit.

## Nedersettings 
Nedersettings in die munisipaliteit:
* Huhudi
* Stella
* Vryburg (setel)

## Sustermunisipaliteit 
Die munisipaliteit het 'n vennootskapsooreenkoms met Assen (in die noorde van Nederland) gesluit.
Letseng-la-Terai

**Letseng-la-Terai** is 'n diamantmyn in Lesotho. Dit is wes van Mokhotlong, 3 100 meter bo seevlak geleë in die Malutiberge. 

## Geskiedenis 
Die hoof- en satellietpype was deur Peter Nixon ontdek gedurende 1957 terwyl hy in die omgewing gewerk het. Die pyp is as 'n staatsmyn verklaar gedurende 1957 en teen 1967 was daar ongeveer 6000 plaaslike delwers. Daar word bereken dat die myn tot op daardie stadium 63 000 karaat diamante gelewer het insluitende die *Lesotho Brown* van 601 karaat. Die pyp is bekend daarvoor dat dit groot, hoëkwaliteit stene oplewer.

## Rio Tinto 
Rio Tinto Exploration (Pty) Ltd het 'n kontrak verkry om die pype verder te ondersoek en 'n lewensvatbaarheidstudie te doen. Vanaf die tyd tot 1972 het Rio Tinto toetsgate geboor, ondergrondse toetse gedoen, baie groot hoë kwaliteit diamante gekry maar tog aktiwiteite gestaak omrede die opbrengs per ton erts (3.5 karaat per ton) te laag was. 

## De Beers 
Die regering van Lesotho het 'n ooreenkoms met De Beers aangegaan gedurende 1976 vir verder toetsing en om 'n myn te vestig. Die myn is geopen gedurende 1977 en gesluit gedurende 1982 omrede die diamantmark in 'n resessie gegaan het. In die tyd is 272 840 karaat diamante gevind. 

## Tans 
Die myn is tans in bedryf nadat dit weer geopen is gedurende die 1900's. Die Lesothoregering besit 30% in die myn en Gem Diamonds 70%.

In 2011 is ’n diamant van 550 karaat – die *Letseng Star* – ontdek. Dit is die 14de grootste wit diamant in die wêreld. Die die *Lesotho Promise* van 603 karaat is in 2006 ontdek en is tans die 13de grootste wit diamant in die wêreld. In 2014 is nog 'n wit diamant van 198 karaat hier gekry.

Op 15 Januarie 2018 kondig Gem Diamonds die ontdekking aan van 'n 910 karaat diamant by hierdie myn.

## Verwysings
Jorge Semprún

**Jorge Semprún Maura** (* 10 Desember 1923 in Madrid; † 7 Junie 2011 in Parys) was 'n Spaanse skrywer en politikus wat die grootste deel van sy lewe in Frankryk gebly en ook sy werke oorwegend in Frans geskryf het.

Met sy literêre werke het Semprún die herinnering aan die Spaanse diktatuur onder Francisco Franco wakker gehou en 'n passievolle pleidooi teen die onmenslikheid van ballingskap, oorlog en deportasie gelewer.
Thaba Bosigo

**Thaba Bosigo** (ook *Thaba Bosiu* gespel) is 'n tafelkopberg in Lesotho. Die naam beteken *Berg van die nagte*.

## Geskiedenis 
duimnael|links|Moshoeshoe se graf op Thaba Bosiu
Die opperhoof van die Basoeto's Moshoeshoe het in 1832 sy hoofkraal bo-op die berg opgerig. Dit is deur die Zoeloes en ander stamme aangeval, maar is nooit oorwin nie. Gedurende die 1865 Basoeto-oorlog het die Vrystaatse burgers onder Louw Wepener probeer om die kraal in te neem. Hulle aanval is egter afgeslaan en Wepener is gedood. Die meeste Basoeto hoofmanne is op Thaba Bosigo begrawe.

## Verwysings
Misdaad in Denemarke

**Misdaad in Denemarke** word deur die Deense Polisie en ander agentskappe bekamp.

## Oorsig 
Denemarke het “betreklike lae geweldsmisdaadkoerse”.

### Kopenhagen 
Die 2011-misdaadstatistiek van Kopenhagen toon ’n 26% daling van inhegtenisneming van gewelddadige aanvalle en bedreigings, sowel as ’n 22% daling in dwelmverwante arrestasies sedert 2009.  Die misdaadsyfers toon egter ’n 24% styging van aangemelde inbrake en huisrooftogte sedert 2009.

### Misdaad volgens buurt 
Glostrup, ’n blouboordjie voorstad in Kopenhagen is as die gewelddadigste gebied in 2009 geïdentifiseer. Die plek met die minste aangemelde geweld was Christiansø, ’n klein eilandjie noordwes van Bornholm geleë.

## Hervatting van verskerpte grensbeheer 
Gedurende Mei 2011 het Denemarke die kontrole langs sy grense van Duitsland en Swede hervat, wat vroeër onder die EU se Schengensone-ooreenkoms oop was. Die Deense regering probeer hierdeur oorgrensmisdaad, onwettige immigrasie en dwelmhandel te voorkom.

## Onlangse statistiek 
Die hoeveelheid misdaad wat onlangs by die polisie aangemeld word is vier keer hoër as in 1950. Die gemeenskapswelsyn, leë huise gedurende die dag, veranderde versekeringvoorwaardes en die groter bereidheid om te rapporteer is van hierdie redes. Sedert die 1990's het die hoeveelheid misdaad egter afgeneem, hoofsaaklik omdat minder eiendomsmisdaad aangegee is. Ander die ander kant het die getal geweldsmisdaad toegeneem.

In 2010 is altesaam 417 000 oortredings aangemeld wat gelyk staan aan 1 oortreding vir elke 10 Dene wat 15 jaar of ouer is.

Die getal misdaad wissel natuurlik waar 'n mens bly, hetsy platteland of stedelike gebied. Die metropolitaanse gebied en groot stede soos Odens, Vejle en Aarhus het die hoogste hoeveelheid misdaad per capita, terwyl klein eilandjies soos Læsø en Samsø die minste deurloop.

In 2010 het die getal vervalsings tot 'n slegs vyfde van dié in 1980 gedaal. Dit is grootliks te danke aan die gebruik van kredietkaarte pleks van tjeks.

## Verwysings
Klimvis

*Periophthalmus* is 'n genus van visse met amfibiese gewoontes, ook bekend as klimvisse. Die verskillende soorte varieer tussen 15 tot 30 sentimeter in grootte. Die langste geregistreerde leeftyd is 6 jaar. In Engels staan die vis bekend as die *mudskipper*.

## Voorkoms 
Die vis het 'n stomp kop met 'n gondelvormige langwerpige liggaam. Die oë staan bo-op de kop geplaas en die borsvinne staan laag geleë en funksioneer as staanvoete. Deur middel van kieue en haarvate kan hy in water sowel as op land suurstof inasem.

## Leefomgewing 
Die klimvis leef in brak water op land en in die see in baie dele van die wêreld, van Afrika tot Australië en Suidoos-Asië.

Die Suid-Afrikaanse variant (Latyn *Periophthalmus kolreuteri*) kom naby Port St. Johns in die Oos-Kaap voor, sowel as in Oos-Afrika en in die Stille Oseaan. Sy Latynse naam *Periophthalmus kolreuteri* is ter ere van Joseph Gottlieb Kölreuter, 'n Duitse plantkundige, benoem.

## Amfibiese eienskappe 
Die klimvis is merkwaardig vanweë sy amfibiese gewoonte om bokant die watervlak aan rotse of stamme of stingels vas te klou. Vandaar ook sy naam. Dan spring hy weer terug en gly oor die oppervlakte in 'n reeks spronge om daarna in die modder weg te kruip of weg te swem.

Hy verkies mangrovebosse, moerasse en souterige kuswater waar hy op die land na voedsel soek. Die vis kan wel in water swem, maar doen dit nie dikwels nie. Met behulp van 'n buigsame ruggraat kan die klimvis sy rug krom maak en daarmee spronge van omtrent 'n halwe meter maak, om sodoende prooi te vang, of van poel tot poel te beweeg.

## Dieet 
Die klimvis leef van krappe en insekte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Ensiklopedie van Suidelike Afrika*, Eric Rosenthal, 1967

## Eksterne skakels 
* 
*
Marburg

**Marburg** is 'n klein dorpie in KwaZulu-Natal, Suid-Afrika. Dit het begin as 'n Noorweegse nedersetting naby Port Shepstone aan die KwaZulu-Natalse Suidkus. Die dorpie is in 1882 gestig deur 'n groep immigrante vanaf Bergen en elders. Die plek het sy karakter behou; daar is onder meer 'n Noorweegse kerk en ander inrigtings.

Die dorpie huisves hoofsaaklik Suid-Afrikaners van Indiër-herkoms (87%).

## Bibliografie
* Leverton, B.J.T.: Natal Norwegian Centenary - 1882-1982. In: Lantern. Tydskrif vir Kuns, Kennis en Kultuur. Jaargang 31, nr. 4, September 1982
* Rodseth, Peter: 1882 - Die Nore kom na Marburg. In: Lantern. Tydskrif vir Kennis en Kultuur. Jaargang 23, nr. 3, Maart 1974.

## Sien ook 
* Lys van dorpe in Suid-Afrika

## Verwysings
Morija

**Morija** is 'n dorpie in die weste van Lesotho. Dit is in 1833 gestig as 'n Franse Protestantse sendingstasie. Dit was die toneel van gevegte in 1858 tydens die oorlog tussen die Oranje-Vrystaat en die Basoeto's. Die naam is afgelei uit die Engelse bybel, die Engelse weergawe is *Moriah*. Morija is bekend vir sy uitstekende sendingpers wat kliënte van oral lok.

## Verwysings 
## Eksterne skakels 
* Morija se Kuns- en Kultuurfees
Oos-Afrika

duimnael|250px|Oos-Afrika

**Oos-Afrika** of **Oostelike Afrika** is die oostelike gedeelte van die kontinent van Afrika. Die gebied sluit die lande Comore-eilande, Djiboeti, Eritrea, Ethiopië, Kenia, Mauritius, Seychelle, Somalië, Tanzanië, Uganda en dikwels ook Burundi, Madagaskar, Malawi, Mosambiek, Rwanda, Soedan en Suid-Soedan in.

## Geografie 
Een van die geografiese kenmerke van Oos-Afrika is die Groot Skeurvallei en die groot mere wat regdeur die gebied strek. Die Assalmeer in die Djiboeti is die laagste punt van Afrika - 155&nbsp;m onder seevlak. Kilimandjaro op 5&nbsp;895 m bo seevlak is die hoogste punt in Afrika.

Die presiese gebied word nie altyd presies dieselfde afgebaken nie.
Nokeng tsa Taemane Plaaslike Munisipaliteit

Die **Nokeng tsa Taemane Plaaslike Munisipaliteit** was een van die plaaslike munisipaliteite in die Metsweding-distriksmunisipaliteit in Gauteng, Suid-Afrika. Na afloop van die Suid-Afrikaanse munisipale verkiesing van 2011 is die Metsweding-distriksmunisipaliteit en die plaaslike munisipaliteite daaronder ontbind en by Stad Tshwane ingelyf.
Nelspoort

**Nelspoort** is 'n klein dorpie in die Wes-Kaap, Suid-Afrika. Dit is 50&nbsp;km noordoos van Beaufort-Wes net langs die N1 nasionale pad. Die destydse Unie-Regering het in 1920 'n tuberkulose-sanatorium hier opgerig op die plaas Soutrivier. Dit was die eerste sodanige instansie in Suid-Afrika. Mnr. John Garlick van Kaapstad het 'n skenking van £25 000 daartoe gemaak. Die sanatorium is deur die Prins van Wallis in 1925 geopen. In 1947 was daar reeds 460 pasiënte toe die Britse koninklike familie daar besoek afgelê het.

## Sien ook 
* Lys van dorpe in Suid-Afrika

## Bronne 
* Ensiklopedie van Suidelike Afrika. Eric Rosenthal. 1967
* Op Pad in Suid-Afrika. B.P.J. Erasmus. 1995
Namakwalandse klipmuis

Die **Namakwalandse Klipmuis** (*Aethomys namaquensis*) is 'n knaagdier van ongeveer 16 sentimeter lank, wat in Namakwaland aangetref word, en in 'n baie droë klimaat kan bestaan. Dit leef van verpotte plante en kan maklik mak gemaak word.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bronne 
* Ensiklopedie van Suidelike Afrika, Eric Rosenthal, 1967

## Eksterne skakels 
* http://www.mpushini-fauna.com/namaqua-rock-mouse.php
Klipsweet

Die woord **Klipsweet** verwys na die stof wat op klippe of rotse ontstaan as gevolg van die versteende uitwerpsels van dassies.

Nadat dit verouder het oor 'n tydperk van honderde, of selfs duisende, jare, vorm dit 'n gesogte stof met waardevolle geneeskundige hoedanighede wat gebruik word in die voorbereiding van tradisionele Suid-Afrikaanse medisyne vir sekere niermoeilikhede.

Dit was aan die Boere bekend as dassiepis.

## Bronne 
*Ensiklopedie van Suidelike Afrika, Eric Rosenthal, 1967
Pelmeni

220px
**Pelmeni**

**Een van die nasionale geregte van Rusland en Oekraïne**

----
'***  
Koldūnai

----

****
Pelmeņi

150px
----

****
Pelmeenid

**Pelmeni*' (Russies: пельмени) is deegbolletjies met 'n vulsel van vleis wat in water of vleisaftreksel gekook word. Hulle word by 'n sop gevoeg of as hoofgereg geniet. Pelmeni het hulle oorsprong heel waarskynlik in die kookkuns van Tatarstan of Siberië en word lankal as een van die nasionale geregte van Rusland en Oekraïne beskou.

Nou verwante geregte in ander dele van Europa is Italiaanse *ravioli* en *tortellini* of Swabiese *Maultaschen* in Suidwes-Duitsland, maar ook Sjinese *jiaozi* en *wan tan* kan as soortgelyke geregte beskou word.

## Bestanddele 
Die deeg vir pelmeni word van meel, water en sout berei, soms word ook enkele eiers bygevoeg. Die deeg word glad geknie en met gemaalde vark-, bees-, lam-, bees- of kalkoenvleis, vis of sampioene gevul. Dikwels is die vulsel ook 'n mengsel van verskillende soorte vleis. Vir die tradisionele Oedmoertiese metode word 'n mengsel van 45 persent bees-, 35 persent skaap- en 20 persent varkvleis gebruik.

In Perm, 'n stad wes van die Oeralgebergte, word pelmeni dikwels met sampioene, uie, rape of suurkool in plaas van vleis gevul. By dié vulsels word dan 'n verskeidenheid speserye soos swart peper en uie gevoeg.

## Oorsprong en geskiedenis 
duimnael|links|In Letland word gebraaide pelmeni met suurroom bedien
Die woord *pelmeni* is afgelei van ''pel'nyan''' (пельнянь) – 'n term uit die Fins-Oegriese Komi-taal, Oedmoerties en Mansi wat letterlik "oorvormige brood" beteken.

Dit is nie bekend wanneer pelmeni 'n deel van die kookkuns van inheemse Siberiese volke geword het of wanneer die gereg deur die Russe oorgeneem is nie. Een hipotese is dat pelmeni, of gevulde deegbolletjies in die algemeen, hulle oorsprong in China het.

Dit verklaar dan ook die gebruik van vreemde speserye soos swart peper wat nie inheems aan Rusland is en in elk geval ingevoer moet word. Pelmeni is dan moontlik deur Mongole in Siberië en later ook in die Oeral-gebied bekend gemaak en het vervolgens ook in Oos-Europa gewild geraak.

Pelmeni was besonder gewild onder jagters aangesien hulle 'n ligte en voedsame kos is wat maklik berei kan word. Op lang jagtoere tydens die winter kon pelmeni in bevrore toestand saamgeneem word.

*Pilmän* - die Tataarse eweknie van pelmeni - is daarnaas ook 'n tradisionele gereg in die Tataarse kookkuns waar dit steeds met sop bedien word.

Deesdae word industrieel vervaardigde bevrore pelmeni in Russiese, Oos-Europese en Duitse supermarkte verkoop. In Rusland en Oekraïne word bevrore pelmeni as kitskos veral met die leefstyl en kookkuns van studente en vrygeselle vereenselwig.

## Verwysings 
## Eksterne skakels
Celtic FC

**Celtic FC** is 'n Skotse sokkerklub uit Glasgow, wat in die Scottish Premier League speel. Die span se tuisveld is Celtic Park (kapasiteit: 60 000 sitplekke).
Die klub is oorspronklik katoliek en is bekend vir die derby teen hulle protestantse mededinger, Glasgow Rangers. Hierdie wedstryd is bekend as die Old Firm. Celtic het 43 keer die Skotse titel gewen (tans is hulle kampioen) en een keer die Europese beker verower (in 1967).

## Erelys 
* **Kampioen van Skotland (55)**
: 1892/93, 1893/94, 1895/96, 1897/98, 1904/05, 1905/06, 1906/07, 1907/08, 1908/09, 1909/10, 1913/14, 1914/15, 1915/16, 1916/17, 1918/19, 1921/22, 1925/26, 1935/36, 1937/38, 1953/54, 1965/66, 1966/67, 1967/68, 1968/69, 1969/70, 1970/71, 1971/72, 1972/73, 1973/74, 1976/77, 1978/79, 1980/81, 1981/82, 1985/86, 1987/88, 1997/98, 2000/01, 2001/02, 2003/04, 2005/06, 2006/07, 2007/08, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2021/22, 2022/23, 2023/24, 2024/25

* **Scottish Cup (35)**
: 1892, 1899, 1900, 1904, 1907, 1908, 1911, 1912, 1914, 1923, 1925, 1927, 1931, 1933, 1937, 1951, 1954, 1965, 1967, 1969, 1971, 1972, 1974, 1975, 1977, 1980, 1985, 1988, 1989, 1995, 2001, 2004, 2005, 2007, 2011
: (naaswenner (18): 1889, 1893, 1894, 1901, 1902, 1926, 1928, 1955, 1956, 1961, 1963, 1966, 1970, 1973, 1984, 1990, 1999, 2002)

* **Scottish League Cup (14)**
: 1957, 1958, 1966, 1967, 1968, 1969, 1970, 1975, 1983, 1998, 2000, 2001, 2006, 2009
: (naaswenner (14): 1965, 1971, 1972, 1973, 1974, 1976, 1977, 1978, 1984, 1987, 1991, 1995, 2003, 2011)

* **Champions League (1)**
: 1967
: (naaswenner (1): 1970)

* **UEFA-beker**
: (naaswenner (1): 2003)

## Bekende sokkerspelers 
*  Craig Bellamy
*  Kenny Dalglish
*  Pierre van Hooijdonk
*  Roy Keane
*  Henrik Larsson
*  Jan Vennegoor of Hesselink
Groot Marico

**Groot Marico** is 'n dorp in die Noordwesprovinsie van Suid-Afrika. Die dorp is eers in 1948 gestig deur A.J.M. van Aardt en 'n paar vriende op die plaas Wonderfontein.  Die Voortrekkers het hulle reeds in 1845 in die omgewing begin vestig. In 1871 is Groot Marico as deel van Zeerust as 'n nuwe distrik verklaar deur die destydse Transvaalse republiek. Groot Marico het veral bekend geword vir die stories wat deur Herman Charles Bosman oor die dorp, sy omgewing en mense geskryf is. Die N4 nasionale pad gaan deur Groot Marico.

## Slag van Kleinfontein 
Die Slag van Kleinfontein het op 24 Oktober 1901 tydens die Tweede Vryheidsoorlog tien kilometer wes van die dorp plaasgevind. Die Boere het die Britse opmars tydelik gestuit; die Britte het 400 man en 'n groot aantal waens verloor terwyl die Boere slegs 60 ongevalle gehad het. Daar is 'n gedenkteken opgerig wat die plek aandui waar die slag plaasgevind het.

## Omgewing 
Daar is ook baie dolomietgrotte in die omgewing waarvan sommige fossieloorblyfsels van diere bevat. Daar is ook drie damme in die omgewing, naamlik die Marico-Bosvelddam, Kromellenboogdam en Klein-Maricodam.

Groot Marico, North West, South Africa (20506900356).jpg|Suidwaartse uitsig op Paul Krugerstraat
Marico Oog.jpg|Die oog van die Maricorivier, suid van Groot Marico
Groot Marico, North West, South Africa (20522406932).jpg|Ketel vir stook van mampoer

## Sien ook 
* Lys van dorpe in Suid-Afrika
* Marico (kiesafdeling)

## Verwysings 
## Bronne 
* B.P.J. Erasmus: *Op Pad in Suid-Afrika*. 1995. 
* Eric Rosenthal: *Ensiklopedie van Suidelike Afrika*. 1967.
KV Mechelen

**KV Mechelen** is 'n sokkerklub in België wat in die Eerste klasse (hoogste afdeling) speel. Die span se tuisveld is Achter de Kazerne, 'n ou stadion wat bekend is vir sy aangename atmosfeer. Die klub het vier keer die kampioenskap van België gewen en een keer die UEFA Bekerwinner-beker (in 1988).

## Erelys 
* **Kampioen België (4)**
: 1942/43, 1945/46, 1947/48, 1988/89
: (naaswenner (5): 1930/31, 1953/54, 1986/87, 1987/88, 1990/91)

* **Beker van België (2)**
: 1987, 2019
: (naaswenner (4): 1967, 1991, 1992, 2009)

* **Belgiese Supercup (1)**
: 1987

* **Bekerwenner-beker (1)**
: 1988

* **Europese Supercup (1)**
: 1988

## Bekende sokkerspelers 
*  Philippe Albert
*  John Bosman
*  Erwin Koeman
*  Michel Preud'homme
*  Björn Vleminckx
Maquassi Hills Plaaslike Munisipaliteit

**Maquassi Hills**, **Makwassieheuwels** of **Makwassieberg** is 'n plaaslike munisipaliteit in die Dr. Kenneth Kaunda-distriksmunisipaliteit in Noordwes, Suid-Afrika.

## Nedersettings 
Nedersettings in die munisipaliteit sluit in:
* Boskuil
* Kgakala
* Leeudoringstad
* Makwassie
* Rulaganyang
* Trotsville
* Tswelelang 
* Witpoort
* Wolmaransstad (setel)
Darius Dhlomo

**Darius Mfana Temba Dhlomo** (* 9 Augustus 1931 – † 13 Junie 2015) was 'n Suid-Afrikaanse sokkerspeler, akteur, bokser, musikant en politieke aktivis.

Naas sy boksloopbaan het hy uitgedraf as kaptein van die Baumannville City Blacks en die Natalse provinsiale sokkerspan. In 1958 het hy na Nederland verhuis om vir SC Heracles te speel. By Heracles was hy saam met Steve Mokone die eerste swart Suid-Afrikaners in 'n Europese sokkerliga.

Met sy debuutwedstryd teen Rigtersbleek het hy onder die paviljoen verklee. Hy het nie besef dat Nederland nie 'n apartheidsbeleid toepas nie. Die aanvaller Joop Schuman het hom ingelig dat hy saam met sy wit medespelers kan aantrek.

In Nederland het hy ook vir Vitesse Arnhem, DHC Delft, HVV Tubantia en Enschedese Boys gespeel. By die Enschedese Boys het hy saam met die Nederlandse sokkerlegende Abe Lenstra uitgedraf.

Dhlomo was ook 'n aktiewe lid van die African National Congress. Daarom kon hy nie voor 1992 na Suid-Afrika terugkeer nie. Hy het in Enschede aangebly en was in Nederland 'n aktiewe lid van die Partij van de Arbeid.

In die Nederlandse rolprent *De Zwarte Meteoor* (oor die lewe van Steve Mokone, 2000) het Dhlomo die rol van Steve Mokone vertolk.

## Eksterne skakels 
* Boksstatistiek van Dhlomo op boxrec.com 
* 
* "Opmerkelijk dat velen mij kennen", *Trouw*, 23 April 1992
Eerste klasse (sokker België)

Die **Eerste klasse** (Nederlands: *Eerste klasse A*; Frans: *Championnat de Belgique de football*; Duits: *Division 1A*) is die hoogste sokkerafdeling in België en word georganiseer deur die KBVB. Die kompetisie heet amptelik die **Jupiler Pro League**, vernoem na die hoofborg Jupiler (dis 'n ander kompetisie as die Jupiler League, wat Nederland se tweede sokkerliga is).

Die Eerste klasse bestaan uit 18 klubs. Elke klub speel twee keer per seisoen teen mekaar (een weg- en tuiswedstryd). Teen die einde van die seisoen speel die ses beste spanne in 'n nuwe kompetisie (waarby hulle die helfte van die punte uit die oorspronklike kompetisie saamneem) teen mekaar om die kampioenskap van België. Die onderste twee spanne speel sewe keer teen mekaar om te besluit wie na die Tweede klasse relegeer. Die wenner speel teen die wenner van die nakompetisie vir die Tweede klasse vir 'n plekkie in die Eerste klasse. Dus, elk seisoen relegeer een of twee spanne na die Tweede klasse. Die andere spanne uit die Eerste klasse speel ook na die oorspronklike kompetisie in verskillende opvolg kompetisies teen mekaar vir moontlike plasing vir die Europa League.

Deur hierdie moeilike kompetisie-organisasie verstaan min ondersteuners vinnig wie kampioen is en wie relegeer.

## Klubs in 2022/23 
* Anderlecht
* Antwerp
* Cercle Brugge
* Charleroi
* Club Brugge
* Eupen
* Genk
* Gent
* Kortrijk
* OH Leuven
* KV Mechelen
* Oostende
* Seraing (1922)
* Sint-Truiden
* Standard Luik
* Union SG
* Westerlo
* Zulte Waregem

Van die sestien spanne is elf Vlaams en net vier Waals. Brussel het een span in die hoogste sokkerafdeling.

## Eksterne skakels 
*     Amptelike webwerf
Hlabisa Plaaslike Munisipaliteit

Die **Hlabisa Plaaslike Munisipaliteit** was een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika.

Op 8 Aug 2016 het dit met Die Groot Vyf Valsbaai Plaaslike Munisipaliteit saamgesmelt, dit staan nou as die Groot Vyf Hlabisa Plaaslike Munisipaliteit bekend.
Mtubatuba Plaaslike Munisipaliteit

Die **Mtubatuba Plaaslike Munisipaliteit** is een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Mtubatuba (setel)
* DukuDuku • Ebaswazini • Enqupheni • Ensolweni • Esiyembeni • Gunjaneni • Hoho • KwaMsane • KwaMthole • KwaSithole • Machibini • Madwaleni • Makhambane • Mapheleni • Mfekayi • Mhujini • Mshaya •  Ndombeni • Nkatha • Nkolokoto • Nkombose • Ntondweni • Ogengele • Ophondweni, Mtubatuba • Phondweni • Qakwini • Shikishela • Somkele • St. Lucia.
UMhlabuyalingana Plaaslike Munisipaliteit

Die **uMhlabuyalingana Plaaslike Munisipaliteit** is een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika.
Son Doong

duimnael|regs|Sơn Đoòng-grot

Die **Sơn Đoòng-grot** (in Viëtnamees: *Hang Sơn Đoòng*, of Bergriviergrot) is 'n massiewe grot wat as die grootste grot ter wêreld beskou word. Hierdie grot is in die Phong Nha-Ke Bang Nasionale Park in die provinsie Quang Binh in Viëtnam geleë, naby die grens met Laos.

Ondanks die grot se grootte is dit eers in 1991 ontdek en in 2009 aan die publiek bekend gestel. Die Son Doong-grot bestaan uit 'n lang tonnel van meer as vier kilometer in lengte. Hierdie tonnel is op plekke tot 180 meter hoog en 90 meter breed.

Die Son Doong-rivier, 'n groot, vinnig vloeiende ondergrondse rivier loop deur die grot.

## Verwysings 
## Eksterne skakels 
*  *National Geographic* – prente van *Hang Son Doong*
Dwaalkoeël

duimnael|regs|300px|'n Skietbaan - die groot hoop grond is bedoel om dwaalkoeëls te stop.

'n **Dwaalkoeël** is 'n koeël wat nie sy bedoelde teiken tref nie. Dwaalkoeëls word gewoonlik veroorsaak deur kruisgeskut (oor en weer geskietery) of die afvuur van wapens tydens feestelikhede. Dwaalkoeëls is uiters gevaarlik en kan mense en diere noodlottig wond.

## Verdere leeswerk 
* Dwaalkoeëls: SAP vat 35 R1-gewere, Beeld, 9 November 1993.
* Al meer kinders sterf weens geweld, sê Rooi Kruis arts, Die Burger, 3 Januarie 1996.
Tugela Ferry

**Tugela Ferry** is 'n dorp geleë in die middel van KwaZulu-Natal, Suid-Afrika. Die nedersetting, wat een van die armste in die land is, is ook in die voormalige tuisland KwaZulu geleë. Die dorpie is 30&nbsp;km suid van Pomeroy en langs die Tugelarivier. Die naam is ontleen aan die pont wat gebruik is om oor die Tugelarivier te gaan voor die enkellaanstaalbrug gebou is.

## Sien ook 
* Lys van dorpe in Suid-Afrika

## Bronne 
*  B.P.J. Erasmus: *Op Pad in Suid-Afrika*. 1995. 

## Verwysings
Hlabisa

**Hlabisa** is 'n dorp in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Jozini

**Jozini** is 'n dorp in die Umkhanyakude-distriksmunisipaliteit in die noordooste van KwaZulu-Natal, Suid-Afrika. Die Pongolapoortdam (ook bekend as die *Jozinidam*) is naby geleë.

## Sien ook 
* Lys van dorpe in Suid-Afrika

## Verwysings 
## Eksterne skakels 
* sa-venues.com (Jozini)
Mtubatuba

**Mtubatuba** is 'n dorp in noordoostelike KwaZulu-Natal, Suid-Afrika. Die dorp is naby die N2 nasionale pad en die R618 na St. Lucia draai uit Mtubatuba, sowel as die pad na die Hluhluwe-iMfolozipark. Daar is ook 'n halte op die spoorlyn vanaf Durban met die naam Mthubuthubu - genoem na 'n Zoeloehoofman. Die naam beteken *hy wat uitgeklop moes word*, na aanleiding van die hoofman wat eers met 'n gesukkel deur die vroedvroue uit sy moeder se skoot bevry is.

## Geskiedenis 
Die dorp het ontstaan in 1911 toe albei kante van die Mfolozirivier oopgestel is vir suikerrietplantasies. 'n Suikermeule is in 1916 geopen. Die meule is egter in 1918 deur vloedwater vernietig en weer in 1924. Die meule is op hoërliggende grond herbou en produksie is in 1927 hervat.

## Sien ook 
* Lys van dorpe in Suid-Afrika

## Verwysings 
## Bron 
* Op Pad in Suid-Afrika. B.P.J. Erasmus. 1995.
Umzimkhulu

**Umzimkhulu** is 'n dorpie in KwaZulu-Natal, Suid-Afrika. Die dorpie lê op die R52-hoofweg in die suide van die provinsie. Die dorp was voor 1994 in die tuisland van Transkei. 

Umzimkhulu was reeds 'n belangrike handelspos voor dit amptelik in 1884 uitgelê is. Die naam is van Zoeloeoorsprong en beteken *groot dorp*.

## Sien ook 
* Lys van dorpe in Suid-Afrika
* Umzimkulurivier

## Bron 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967
Creighton

**Creighton** is 'n klein dorpie in suidelike KwaZulu-Natal, Suid-Afrika. Volgens die 2011-sensus het die dorp 'n bevolking van 900 gehad, waarvan 86 (9.6%) blankes was.

## Sien ook 
* Lys van dorpe in Suid-Afrika

## Verwysings
Mandeni

**Mandeni** is 'n dorp naby die noordkus, in die middel van KwaZulu-Natal, Suid-Afrika. Die dorp is 22&nbsp;km van KwaDukuza (Stanger) en 96&nbsp;km vanaf Durban geleë.

Die Tugelarivier vloei deur Mandeni. Die mond van die rivier is 10&nbsp;km vanaf die middedorp.

Die dorp het verskeie fabrieke en trek werkers van vêr. Die grootste werkverskaffer is Sappi, Suid-Afrika se grootse papiervervaardiger.

## Sien ook 
* Lys van dorpe in Suid-Afrika

## Verwysings
Königs Wusterhausen

**Königs Wusterhausen** (tot 1718 *Wendisch Wusterhausen*, Neder-Sorbies: *Parsk*) is 'n stad in die distrik Dahme-Spreewald van die Duitse deelstaat Brandenburg met 'n oppervlakte van  95,83 vierkante kilometer en 'n bevolking van 34&nbsp;240 (soos op 31 Desember 2013). Die stad is veral bekend vir die kasteel Königs Wusterhausen met die *Tabakskollegium* van Frederik I van Pruise in die 18de eeu, die uitvinding van die draadlose telekommunikasie op die *Funkerberg* en in die stadsdeel Zeesen op 22 Desember 1920 en as spoorwegknooppunt in die suidooste van Berlyn met direkte verbindings na Berlyn, Cottbus, Frankfurt (Oder), Rathenow en Senftenberg.

Die stad bestaan uit die sewe stadsdele Königs Wusterhausen met Deutsch Wusterhausen (sedert 1 Januarie 1974) en Neue Mühle (1898), Diepensee (29 Februarie 2004), Kablow (26 Oktober 2003), Niederlehme met Ziegenhals (26 Oktober 2003), Senzig met Bindowbrück en Siedlung Waldesruh (26 Oktober 2003), Wernsdorf met Ziegenhals (26 Oktober 2003), Zeesen met Körbiskrug, Am Steinberg, Neu Kamerun, Steinbergsiedlung, Bürgerswalde (26 Oktober 2003) en Zernsdorf met Kablow-Ziegelei en Uckley (26 Oktober 2003).

Königs Wusterhausen lê in die suidooste van Berlyn en grens in die noordooste aan Gosen-Neu Zittau en Spreenhagen, in die suidooste aan Heidesee, in die suide aan Bestensee, in die suidweste aan Mittenwalde, in die weste aan Wildau en Zeuthen en in die noordweste aan Schönefeld (veral bekend vir die Berlyn-Brandenburg Internasionale Lughawe).

## Susterstede 
Königs Wusterhausen het die volgende Susterstede:
*  Příbram (September 1974)
*  Distrik Steglitz-Zehlendorf, Berlyn (November 1988)
*  Hückeswagen, Noordryn-Wesfale (voor 1990)
*  Schiffdorf, Nedersakse (Mai 1991)
*  Germantown, Tennessee (September 1994)

## Verwysings 
## Bronne 
* Heinz Borchert, Gerhard H. Damm: *Geschichten aus Königs Wusterhausen.* Heimat-Archiv. Sutton Verlag, Erfurt 2005, 
* Vesa Elbe (Red.): *Königs Wusterhausen. Spaziergänge in die Umgebung.* Herausgegeben vom Landratsamt Königs Wusterhausen. ERLO Verlagsgesellschaft, Königs Wusterhausen 1993.

## Eksterne skakels 
* *Stadt Königs Wusterhausen*
* *Bauhistorische Informationen zur Gutsanlage Diepensee und ihrer Dokumentation vor dem Abriss*
Karaat

duimnael|regs|300px|Die *Ster van Indië*, 'n saffier met 'n massa van 563,35 karaat.

**Karaat** is 'n eenheid van massa vir edelstene en pêrels waarby 1 karaat = 200mg (3.085 grein). Diamante se massa (of gewig) word in karaat bepaal. Die grootste diamant ooit gevind is die Cullinan-diamant van 3 024.75 karaat. 

Karaat is ook die bepaling van die suiwerheid van goud en silwer: 24 karaat is suiwer (100%) goud. 18 karaat goud bevat 18 dele suiwer goud uit die 24 dele. 

## Oorsprong 
Die woord karaat kom van *Karob*. Daar is geglo dat die karobsaad (saad van die Johannesbroodboom) altyd dieselfde gewig het, daarom is dié saad jare gelede gebruik om meetskale te kalibreer.

## Verwysings
De Wildt

**De Wildt** is 'n dorpie in die Noordwes, Suid-Afrika. Dit is 18&nbsp;km oos van Brits. Die dorpie is vernoem na E de Wildt, ingenieur van die Nederlandse spoorwegmaatskappy NZASM, wat in 1905 die spoorlyn van Pretoria na Rustenburg opgemeet het.

## Geskiedenis 
Op 7 Desember 1912 het generaal J.B.M. Hertzog sy toespraak hier gelewer wat regstreeks aanleiding gegee het tot die stigting van die Nasionale Party. Destyds het hy verskil van sy kollegas genls. Smuts en Botha oor die toekomstige verhouding tussen Engels- en Afrikaanssprekende Suid-Afrikaners.

## Trivia 
Naby De Wildt is 'n navorsingstasie oor jagluiperds waar die eerste jagluiperd ooit in gevangeskap geteel is. Margaret Roberts, internasionaal erkende kundige op die gebied van kruie, het ook 'n kruiesentrum hier gehad waar sy kruie gekweek en lesings en demonstrasies gegee het.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967
Maluti-a-Phofung Plaaslike Munisipaliteit

Die **Maluti-a-Phofung Plaaslike Munisipaliteit** is een van die Plaaslike Munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika.

## Nedersettings 
Nedersettings in die munisipaliteit:
* Bergsig
* Boiketlo
* Boitekong
* Bolata
* Botjhabelo
* Dinkweng
* Dithotaneng
* Ha-Rankopane
* Harrismith
* Ha-Sethunya
* Ha-Taudi
* Intabazwe
* Jwala Boholo
* Kestell
* Kgibiditing
* Korinte
* Kudumane
* Lejwaneng
* Letshalemaduke
* Lewaneng
* Lotusville
* Mabolela
* Makeneng
* Makgemeng
* Makhalaneng
* Makwane
* Phuthaditjhaba (voorheen Witsieshoek)

## Verwysings
Kwa Sani Plaaslike Munisipaliteit

Die **Kwa Sani Plaaslike Munisipaliteit** is 'n voormalige plaaslike munisipaliteit in die Harry Gwala-distriksmunisipaliteit in KwaZulu-Natal, Suid-Afrika. Dit het in Augustus 2016 met Ingwe Plaaslike Munisipaliteit saamgesmelt om die Nkosazana Dlamini-Zuma Plaaslike Munisipaliteit te vorm.

## Nedersettings 
Nedersettings in die munisipaliteit:
*Himeville
*Pevensey
*Underberg
Nasionale Dag van Rusland

Die **Nasionale Dag van Rusland** word in die Russiese Federasie op 12 Junie gevier en is 'n openbare vakansiedag.

## Geskiedenis 
duimnael|regs|Feesvierings in Sewerodwinsk (2010)
Die eerste Kongres van Volksafgevaardigdes van die RSFSR het op 12 Junie 1990 die Deklarasie van Onafhanklikheid aanvaar waardeur Rusland as 'n soewereine staat gevestig is. Alhoewel Rusland sedert die middeleeue as 'n onafhanklike land bestaan het, was die RSFSR in formele opsig 'n deelstaat van die Sowjetunie en sodoende aan die Sowjet-regering in die Moskouse Kremlin ondergeskik.

Die uitroeping van 'n Russiese staat, wat onafhanklik van die destydse Moskouse bewind sou wees, was aan 'n inisiatief van Boris Jeltsin te danke en het in 'n tyd plaasgevind toe die magsmonopool van die Sowjet-Russiese Kommunistiese Party deur demokratiese bewegings bevraagteken is.

Presies een jaar ná die Russiese onafhanklikheidsverklaring is die eerste vrye presidensiële verkiesings in Rusland gehou. Hierdie datum word sedert 1994 as openbare vakansiedag gevier. Dit het in 2001 sy huidige amptelike naam "Dag van Rusland" (День России) gekry.

## Verwysings 
## Eksterne skakels
Meänkieli

**Meänkieli** of **Tornedal-Fins** (Sweeds: *meänkieli* of *tornedalsfinska*; letterlik *ons taal*) is 'n Fins-Oegriese taal wat in die Tornedal, 'n vallei van die Sweeds-Finse grensrivier Torneälv (Fins: *Tornionjoki*) in Noord-Swede, gepraat word. Die taal, wat nou verwant aan Fins is en waarna dikwels as 'n variant of dialek van Fins verwys word, word in Swede sedert April 2000 naas Fins, Romani, Jiddisj en Samies amptelik as minderheidstaal erken.

Die woordeskat van Meänkieli is sterk deur leenwoorde uit Sweeds beïnvloed. Dit het ook nie deelgeneem aan die ontwikkelinge waaraan die Finse taal in die 19de en 20ste eeu blootgestel is nie.

## Verwysings
Sacramento

**Sacramento** ( ; Spaans vir 'offer') is die hoofstad van die Amerikaanse deelstaat Kalifornië. Geleë aan die weskus van Amerika, sowat 600km noord van Los Angeles, by die samevloeiing van die Sacramento- en Amerikaanse riviere in Noord-Kalifornië se Sacramento-vallei. Sacramento is die sesde mees bevolkte stad in die staat met 'n 2020-bevolkingstelling van 524,943, die negende grootste deelstaat-hoofstad  en 35ste mees bevolkte stad in die Verenigde State. Sacramento is die setel van die Kaliforniese Wetgewer en die goewerneur van Kalifornië.. 

## Eksterne skakels 
*www.cityofsacramento.org
Hoërskool Vrede

**Hoërskool Vrede** is 'n Afrikaans-medium sekondêre skool wat in Reynekestraat in Vrede, Vrystaat, Suid-Afrika geleë is. Hulle posadres is Privaatsak X7, Vrede, 9835. Die skool se leuse is "Mik Hoog".

## Bekende alumni 
* Jurie Els
* Dawid Louw

## Eksterne skakels 
* Skool se webjoernaal
* Skool se Facebook-bladsy
Plombir

duimnael|Plombir soos dit in 'n winkel verkoop word
duimnael|Plombir met karamelgeus
duimnael|Plombir met sjokoladegeus

**Plombir** (Russies: пломбир) is 'n gewilde Russiese vanieljegeur-roomys wat tradisioneel in 'n wafelbeker aangebied word. Alhoewel die Russiese naam van die Franse *glace plombières* afgelei is, is dit nie dieselfde ding nie: die Franse variant word met kirsch en versuikerde vrugte bedien.

Plombir word deur 'n besonder gladde, sagte en romerige tekstuur gekenmerk wat aan sy bestanddele (vars volmelk, room, suiker, soms ook soet kondensmelk) te danke is.

Plombir het as gevolg van Russiese immigrasie lankal ook in lande soos Duitsland gewild geraak waar dit plaaslik vervaardig en in supermarkte aangebied word.

## Eksterne skakels 
* *Marketing observations in Russia: Plombir & Ice-Cream Nostalgia, 21 Februarie 2011*
* plombir.de: *Eiskrem Plombir – webtuiste van die Duitse vervaardiger Dovgan Russische Küche GmbH*
Bosbokrand

**Bosbokrand** is 'n nedersetting in noordoostelike Mpumalanga, Suid-Afrika en die setel van die Bosbokrand Plaaslike Munisipaliteit. Die naam verwys na die baie bosbokke wat in die verlede hier geloop het. 

## Geskiedenis 
Die eerste handelspos is in 1884 geopen. 

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.